El proper dijous "Apunta't a l'Estiu" s'acomiada amb festa al Col·legi Sanchis Almiñano
26/07/2004 18:14:00

# El proper dijous "Apunta't a l'Estiu" s'acomiada amb festa al Col·legi Sanchis Almiñano

*   26/07/2004 18:14:00
*   [Imprimir](#)
*   Compartir
*    https://www.alaquas.org/documento.asp?id\_do=9329

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9329%2F1&title=Ajuntament%20d%27Alaqu%C3%A0s.%20Prensa.El%20proper%20dijous%20%22Apunta%27t%20a%20l%27Estiu%22%20s%27acomiada%20amb%20festa%20al%20Col%C2%B7legi%20Sanchis%20Almi%C3%B1ano)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9329/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9329/9329_Form_4.jpg)](https://www.alaquas.org/ficheros/documentos/2004/2/9329/9329_Form_10.jpg "<a href='https://www.alaquas.org/ficheros/documentos/2004/2/9329/9329_Form_10.jpg' target=_blank><i class='fa fa-external-link' aria-hidden='true'></i>.El proper dijous \"Apunta't a l'Estiu\" s'acomiada amb festa al Col·legi Sanchis Almiñano</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9329&idioma=1&autotraduce=0)

Més de 600 xiquets i xiquetes han participat de l'escola d'estiu que organitza l'Ajuntament d'Alaquàs i vora 100 continuaran en agost

El proper dijous 29 de juliol a les 18 hores pares, mares, xiquets i xiquetes, tots junts, gaudiran d'una vesprada de trobada al Col·legi Sanchis Almiñano.

El motiu de la reunió, el festival de fi de curs de l'escola d'estiu. L'escola començà en juliol i durant quatre setmanes els menuts i les menudes han treballat intensament fent el que més els agrada: tallers, jocs, manualitats, eixides i, sobretot, divertir-se.

El dijous els resultats es deixaran vore al pati del Col·legi Sanchis Alminaño, els més de 600 xiquets i xiquetes mostraran als pares el seu treball. Primer els playbacks, balls i danses que han estat preparant i, tot seguit, cadascú triarà el seu camí, diferents jocs per als xiquets i xiquetes, on segur que també participa algun de gran; exposició dels treballs realitzats als tallers; mostra de fotografies de les diferents activitats; i projecció d'imatges dels xiquets i les xiquetes a les aules de treball, a les activitats de pati i de les eixides a la piscina.

Les activitats, que s'han desenvolupat durant el mes de juliol, també continuaran al llarg del mes d'agost al Col·legi González Gallarza. Tallers de manualitats, expressió corporal, jocs d'aigua, videofòrum, tallers de fotografia, premsa i multimèdia, eixides a la piscina municipal d'estiu i pràctiques esportives són algunes de les opcions dels i les  participants en l'Apunta't a l'estiu. Per al mes d'agost està previst que participen més de 90 xiquets i xiquetes: hi ha un grup de 3 anys, on participen 11 menors; entre 4 i 9 anys hi ha més de 50 xiquets i xiquetes, i de joves fins a 16 anys en participen 36.

L'Ajuntament d'Alaquàs, com cada any, ha organitzat el programa Apunta't a l'Estiu amb objectiu proporcionar un lloc de trobada durant l'estiu, on puguen realitzar tot tipus d'activitats (lúdiques, culturals, esportives) i gaudir del període de vacances escolar i del temps lliure.